《赋胡贵常所寓西楼》
宋代·陈著

早挟台山紫翠光，来栖高处足徜徉。
浮云相伴身为客，落月应同梦到乡。
雁笛入联饶独唱，凤箫在袖待双翔。
拍怀湖海何妨共，倘许扶携上大床。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。